David Morris (AS Caerfyrddin)

Roedd David Morris (1800 – 30 Medi 1864) yn gyfarwyddwr banc ac yn wleidydd Rhyddfrydol o Gymru a wasanaethodd fel Aelod Seneddol Bwrdeistref Caerfyrddin rhwng 1837 a 1864The parliamentary history of the principality of Wales, from the earliesr times to the present day, 1541-1895, comprising lists of the representatives, chronologically arranged under counties, with biographical and genealogical notices of the members, together with particulars of the various contested elections, double returns and petitions - William Retlaw Williams adalwyd 22 Ionawr 2017.

Bywyd personol
Ganwyd David Morris yng Nghaerfyrddin yn fab hynaf William Morris, bancwr.
Roedd yn di-briod

Gyrfa
Sefydlodd tad cu Morris banc yng Nghaerfyrddin, Morris & Sons yn y 1780au, bu David Morris yn gweithio yn y banc gan godi'n gyfarwyddwr iddi. Roedd cyfnod Morris fel cyfarwyddwr yn un llewyrchus i'r cwmni ; pan ymddeolodd ar gael ei ethol i'r Senedd ym 1837 roedd ganddo ffortiwn werth tua £250,000 (gwerth tua £18 miliwn bellachValue of British money at today's date  adalwyd 22 Ionawr 2017)

Gyrfa Wleidyddol
Safodd yn etholiad cyffredinol 1837 fel Chwig, gan lwyddo i ddisodli 'r aelod Ceidwadol, David Lewis. Cafodd ei feirniadu yn hallt gan rhai sylwebyddion Rhyddfrydol am beidio â phledio achos Beca yn y Senedd ym 1839/40 , methodd y feirniadaeth i effeithio ar ei boblogrwydd fel aelod.  Cadwodd y sedd (fel Rhyddfrydwr yn hytrach na Chwig, o 1859) hyd ei farwolaeth ym 1864 pan gafodd ei olynu gan ei nai William Morris. Yn y senedd ei ddiddordebau pennaf oedd materion ariannol ac addysg .

Marwolaeth
Bu farw yn ei gartref yng Nghaerfyrddin wedi salwch byr yn 64 mlwydd oed a chladdwyd ei weddillion ym mynwent gyhoeddus Caerfyrddin.

Cyfeiriadau

Categori:Aelodau Seneddol y Deyrnas Unedig
Categori:Genedigaethau 1800
Categori:Gwleidyddion y 19eg ganrif o Gymru
Categori:Marwolaethau 1864
Categori:Rhyddfrydiaeth